[{"text_idx": "#000000", "text": "La kronvirusa pandemio nun minacas kau\u0306zi nuligon de la c\u0302efaj Esperanto-arang\u0302oj en 2020. Decidoj pri la sorto de la c\u0302i-jaraj IJK kaj UK devos esti faritaj tre baldau\u0306, kaj la cirkonstancoj ne estas favoraj."}, {"text_idx": "#000001", "text": "Nur mondmilitoj g\u0302is nun povis perturbi la c\u0302iujaran ritmon de la c\u0302efaj esperantistaj kongresoj. En 1914 la 10-a Universala Kongreso en Parizo estis efektive nuligita pro la komencig\u0302o de la Unua mondmilito: la malfermo samtempe ig\u0302is la fermo de la kongreso, al kiu anticipe alig\u0302is 3.700 esperantistoj."}, {"text_idx": "#000002", "text": "Ec\u0302 dum la Unua mondmilito fakte okazis unu Universala Kongreso: tiu en Sanfrancisko en Usono en 1915, kun nur 163 partoprenantoj. Post la milito la Universalaj Kongresoj okazis c\u0302iujare de 1920 g\u0302is 1939, kaj denove ekde 1947."}, {"text_idx": "#000003", "text": "La unuaj Internaciaj Junularaj Kongresoj estis arang\u0302itaj en 1938 kaj 1939. Post la milito la unua IJK okazis en 1947. De tiam la kongresojn oni organizas regule c\u0302iujare. Neniu kongreso estis nuligita, ec\u0302 se en la jaro 1967 ambau\u0306 kongresoj estis movitaj el Israelo al Nederlando pro risko de milito. La decido de la estraro de UEA movi la kongreson al Roterdamo estis publikigta fine de majo, kaj post malpli ol semajno efektive okazis la Sestaga milito."}, {"text_idx": "#000004", "text": "Sed nun la mondvasta kronvirusa pandemio minacas ambau\u0306 c\u0302efajn esperantistajn arang\u0302ojn."}, {"text_idx": "#000005", "text": "Unuavice la risko trafas la Internacian Junularan Kongreson en Nederlando: g\u0302i devus eki la 11-an de julio, sed ekzistas la risko, ke la nuna malpermeso de publikaj renkontig\u0302oj povos esti longigita g\u0302is julio. Malcerta estas tamen ankau\u0306 la sorto de la Universala Kongreso, kiu lau\u0306plane devus komencig\u0302i en Kanado la 1-an de au\u0306gusto."}, {"text_idx": "#000006", "text": "La prezidanto de la LKK de la nederlanda IJK, Rogier Huurman, rakontas ke por decidi pri eventuala nuligo de la kongreso gravas ne nur la situacio en Nederlando, sed tiu en la tuta mondo."}, {"text_idx": "#000007", "text": "Li konfirmas, ke la LKK konsideras eventualan nuligon de la kongreso, sed ankau\u0306 ekzemple la eblon okazigi g\u0302in kelkajn semajnojn au\u0306 monatojn poste."}, {"text_idx": "#000012", "text": "Oni jam promesis repagi la kotizojn de la alig\u0302intoj, se la kongreso estos nuligita. Aliflanke la LKK jam faris unu signifan elspezon: oni antau\u0306pagis la kongresejon."}, {"text_idx": "#000013", "text": "\u2013 Se venos oficiala malpermeso organizi eventojn en julio, tiam pli vers\u0302ajnas, ke ni rehavos tiun sumon, au\u0306 s\u0302ovos al alia dato. Se ne, tiam necesos negoci, kaj kompreneble ankau\u0306 la posedantoj de kongresejoj nun estas en malfacila financa situacio. Nederlanda Esperanto-Junularo havas financajn rezervojn kaj el tio pagis la antau\u0306pagon, ni ne bankrotos. Pro tio ni dankas al niaj fidelaj patronoj."}, {"text_idx": "#000014", "text": "Ankorau\u0306 ne klaras, kiam venos la fina decido pri la sorto de la c\u0302i-jara IJK, sed tio okazos ene de la plej proksimaj semajnoj au\u0306 eble ec\u0302 tagoj:"}, {"text_idx": "#000015", "text": "\u2013 La teamo decidos en kunsido c\u0302i-dimanc\u0302e, au\u0306 se tiam decidas prokrasti, du au\u0306 kvar semajnojn poste, diras Rogier Huurman."}, {"text_idx": "#000016", "text": "Simile malcerte statas la situacio pri la Universala Kongreso en Montrealo, kiu devos okazi komence de au\u0306gusto. Ec\u0302 se Kanado g\u0302is nun ne estis same forte trafita kiel Usono, la risko ke la epidemio ig\u0302os severa kaj longedau\u0306ra evidente ekzistas ankau\u0306 tie."}, {"text_idx": "#000017", "text": "UEA jam plilongigis la duan alig\u0302periodon g\u0302is la fino de aprilo, por ke alig\u0302emuloj ne devu rapidi fari sian decidon."}, {"text_idx": "#000018", "text": "La retejo de la LKK informas: \u201dLa organizantoj sekvas c\u0302iujn evoluojn pri la koronviruso, dau\u0306rigas c\u0302iujn preparojn por la UK kaj antau\u0306vidas ke la kongreso okazos kiel planite.\u201d Tamen tute ne klaras, kia estos la situacio en Kanado kaj en la mondo post kelkaj monatoj."}, {"text_idx": "#000019", "text": "Lau\u0306 J\u0302enja Amis, sekretario de la LKK, eventualan decidon pri s\u0302ang\u0302oj au\u0306 nuligo devas fari kaj diskonigi la estraro de UEA:"}, {"text_idx": "#000021", "text": "Tio s\u0302ajnas indiki, ke la kongreso tre vers\u0302ajne ne okazos lau\u0306 la plano. Se g\u0302i estos nuligita, la alig\u0302intoj lau\u0306 la reguloj skribitaj sur la kongresa alig\u0302ilo ne rericevos sian monon. Repageblaj lau\u0306 certaj kondic\u0302oj estas nur la kongresaj mendoj, sed ne la kotizo mem."}, {"text_idx": "#000022", "text": "Se tiuj reguloj estos aplikitaj, la nuligo de la kongreso ne tre multe influos la financojn de UEA. Eventuale la asocio tamen perdos iom da mono pro malmendo de la kongresejo, depende de la kondic\u0302oj en la lukontrakto kaj la aktuala jura stato de la pandemiaj limigoj."}, {"text_idx": "#000023", "text": "La kongresanoj siaflanke en tia kazo eventuale povos rericevi la kongreskotizon kaj aliajn jam pagitajn kostojn el sia vojag\u0302asekuro."}, {"text_idx": "#000024", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000025", "text": "Tertremo difektis la Zagreban klubejon"}, {"text_idx": "#000026", "text": "UEA nuligos la c\u0302i-jaran Universalan Kongreson"}, {"text_idx": "#000028", "text": "C\u0302u tamen temas pri nepra nulig\u0302o? C\u0302u ne eblas okazigi la UK-on en Montrealo, sed sekvontsomere?"}, {"text_idx": "#000029", "text": "Sendube tio dependas de la kontraktoj jam subskribitaj. Ec\u0302 se la montreala flanko permesus fari tiel, c\u0302u estus same pri la belfasta?"}, {"text_idx": "#000030", "text": "Estus tre domag\u0302e, se la laborego jam farita estus forj\u0302etita. Tial mi, kiel brito, tute bone komprenus, se UEA decidus prokrasti Montrealon g\u0302is 2021 kaj movi Belfaston al 2022, se fari tiel estus eble. Tion mi proponus en la sama situacio. Sed restas por vidi, kia estas la situacio rilate kontraktojn, devigojn ktp."}, {"text_idx": "#000031", "text": "Se la nesukcesantaj partoprenuntoj pagus 10% de siaj vojag\u0302kostoj al teknika plibonigo de retaj elsendoj, multe pli da homoj povus rete partopreni UK-n ol en la antau\u0306virusa epoko.\nEble ec\u0302 oni povus au\u0306di kio okazas, ne nur per unu mikrofono en la salono.\nPersona c\u0302eesto estus pli plac\u0302a, sed tiel eblus partopreni kiuj neniam, au\u0306 unufoje estis tie, c\u0302ar c\u0302io estas tro kosta por ili."}, {"text_idx": "#000032", "text": "Kaj kiom vi pretus pagi por partopreni retan UK-on?"}, {"text_idx": "#000033", "text": "Mi pretus pagi 10\u20ac, se farus tion 10 mil homoj, tio estus 100 mil \u20ac."}, {"text_idx": "#000034", "text": "Unue vi proponas 10% de la vojag\u0302kostoj kaj poste 10 \u20ac? C\u0302u vi vojag\u0302as al Kanado kaj restas tie unu semajnon por entute 100 \u20ac? Bonvolu indiki al mi la adreson de via vojag\u0302agentejo!"}, {"text_idx": "#000035", "text": "Kaj kie vi trovos 10.000 homojn pretajn partopreni retan UK-on? Ec\u0302 se tiun nerealisman celon oni atingus, 100.000 \u20ac estas sendube ridinda sumo kompare kun la perdoj kau\u0306zitaj de UK-nuligo."}, {"text_idx": "#000038", "text": "Tio estas kontrau\u0306leg\u0302a lau\u0306 Nederlanda juro. UEA jam parolu kun juristoj."}, {"text_idx": "#000039", "text": "Tio estas interesa informo, sed c\u0302u g\u0302i validas se la kau\u0306zo de la nuligo estas io neatendita kiun neniu povas regi (\"force majeure\")? Au\u0306 se la kau\u0306zo de la nuligo estas decido de alia s\u0302tato?"}, {"text_idx": "#000040", "text": "Legeblas nun sur la IJK-retpag\u0302o:\nGrava anonco: pro la nuna kronvirusa pandemio estas malcerte, kiam kaj en kiu formo okazos la IJK. Ni atendas g\u0302isdatigojn de registaroj kaj anoncos nian decidon je la 25-A de APRILO. G\u0302is tiam NE REZERVU viajn vojag\u0302ojn."}, {"text_idx": "#000044", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000046", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000048", "text": "Alig\u0302i al 400 aliaj abonantoj"}]